यार, इस जगह को देखो।
वेस्ट साइड चैरिटीज़
मुझे याद है जब ये कारखाने चौबीस घंटे खुले रहते थे।
मेरे पापा वहाँ उस कारखाने में काम करते थे।
पेपरक्लिप्स बनाते थे।
फिर कुछ साल पहले वहाँ आग लग गई और...
क्या, तुम्हें पेपरक्लिप चाहिए?
नहीं। अगर हमारे पास अच्छी सरकार होती, तो हम यह फिर से बना लेते।
थोड़ी जान वापस फूँक देते।
पर इसके बजाय, हमें वहाँ झुग्गियाँ रखनी...
ए, वह देख रही हो?
हाँ।
वह घोड़ा है क्या?
रुक जाओ और हवाले करो!
यह रास्ता किसी महिला के लिए सही नहीं है।
तुम्हें अब घर जाना चाहिए, जान।
बैटमैन: कैप्ड क्रूसेडर
जेंटल्मन गोस्ट ने चैरिटी के पैसे लूटे
ट्रेजरी बॉन्ड ने अच्छे नतीजे दिए,
पर शायद अब हमें स्टॉक की ओर जाना चाहिए,
जो अस्थिर तो हो सकते हैं, पर मुनाफ़ा बढ़िया देंगे।
तुम्हारा पोर्टफोलियो पिछले साल से 20 प्रतिशत ऊपर है,
जो कि काफ़ी दमदार है, अगर मेरी राय मानो तो।
मेरी बात सुन रहे हो?
पोर्टफोलियो ऊपर है। मैं अब भी अमीर हूँ।
तुम्हें शब्दों में बयान नहीं कर सकते।
हाँ, हाँ और हाँ।
तो, इन भूत वाली चोरियों के बारे में तुम्हारी क्या राय है?
ज़ाहिर है, कॉस्ट्यूम पहने कोई पागल है।
-भूत को पैसे क्यों चाहिए होंगे? -सही कहा।
तुम्हारा क्या, पेनीवर्थ? लगता है कि गॉथम सिटी पर भूतों का साया है?
ऐसे शहर पर? मुझे कोई शक नहीं है।
-तुम्हारे एक चाचा थे न? -सही कहा।
नाइजल चाचा को यकीन था कि उन्होंने अपनी मरहूम बीवी की आत्मा को
एक्सब्रिज के बंजर प्रदेश के बाहर घूमते हुए देखा है।
हाँ, अपने कुत्ते को ढूँढ़ते हुए। "पैचेस..."
"पैचेस, तुम कहाँ हो?"
पता नहीं ज़्यादा अजीब क्या है।
पेनीवर्थ का भूतों पर विश्वास करना, या तुम दोनों की यह दोस्ती।
मुझे कर्मचारियों को इंसान मानना सिखाया गया है, ब्रूस।
तुम भी कभी कोशिश करके देखो।
तट पर वह संपत्ति याद है जो तुम
वेन गार्डन्स प्रोजेक्ट के लिए सोच रहे थे, पर तुम्हें
-शहर के करीब चाहिए थी? -बेशक।
-मैंने वह ख़रीद ली। -अच्छा?
बिल्कुल, बेटा।
वहाँ कुछ सिंगल परिवारों के घर,
कम आय वालों के लिए घर, स्कूल और पब्लिक पार्क बनाऊँगा।
बहरहाल, इस हफ़्ते के आख़िर में सौदा पक्का करूँगा।
यह तो बढ़िया है। बधाई हो, लुशीयस।
शुक्रिया। मैं तुम्हें हिस्सेदारी दे सकता हूँ।
तुम्हारे उस विवेकाधीन खाते में काफ़ी पैसे जमा हैं
जिन्हें छूने नहीं देते।
उस खाते की चिंता मत करो।
उसे मेरे छोटे-मोटे खर्चों का फंड समझ लो।
मैं शायद जानना न चाहूँ कि तुम उन पैसों का क्या करते हो, है न?
यकीन मानो, तुम नहीं जानना चाहोगे।
"हार्वी डेंट वही कर रहा है जो उसके मम्मी-पापा ने करना सिखाया।
"वह जो चाहे खरीद ले।
"तो अब, वह यह चुनाव भी ख़रीदने की कोशिश कर रहा है।"
अब अख़बार वाले मेयर जेसप की कोई भी बात छापेंगे?
तुम्हें इसे ठीक करना था, गोर्मन।
हमने कोशिश की। पर अख़बार वाले जेसप की जेब में हैं,
और वे आपकी और आपके अमीर दोस्तों की तस्वीरें छापकर ख़ुश हैं।
दो संघों ने पहले ही अपना समर्थन वापस ले लिया,
और यह बस आज की बात है।
बेशक, हमने मज़दूर वर्ग का थोड़ा समर्थन खो दिया है,
पर शायद हम इसे ठीक कर सकते हैं।
कोई ऐसा प्रेस इवेंट कीजिए जो दिखाए कि आप आम लोगों के साथ हैं।
ठीक है। तय करो। मुझे लंच के लिए देर हो रही है।
क्लब ले चलो, हेनरी।
मैंने हेनरी को एक चक्कर लगाकर आने को कहा।
उम्मीद है कि बुरा नहीं मानोगे।
आपके लिए क्या कर सकता हूँ, मिस्टर थॉर्न?
यह ज़्यादा ज़रूरी है कि मैं तुम्हारे लिए क्या करूँ।
तुम चुनाव में हार रहे हो, और मैं यहाँ किसी भी तरह की मदद करने आया हूँ।
आप तो मेयर जेसप का समर्थन कर रहे हैं।
कभी-कभी दोनों पक्षों पर बाज़ी लगानी चाहिए।
फिर चाहे जो भी अंजाम हो, जीत आपकी ही होती है।
और मैं हमेशा जीतने के लिए खेलता हूँ।
इसीलिए मैं चुनाव लड़ रहा हूँ।
ऐसे भ्रष्टाचार से इस शहर को बचाने जो आप और जेसप...
हाँ, समझ गया। तुम्हारे अंदर नैतिकता है। पर जीतोगे नहीं, तो किसी को कैसे बचाओगे?
अरे, तुम तो डीए हो। समझौते के बारे में भलीभाँति जानते होगे।
जितना मैंने सुना है, तुम उसमें माहिर हो।
आप क्या...
पर कोई बात नहीं, डेंट।
ज़्यादातर आदमियों के लिए नैतिकता का एक दाम होता है।
ख़ैर, अगर दौड़ में वापस आना चाहते हो
तो मेरा पता जानते होगे।
एक चीज़ अजीब है।
कल रात लूटा गया ट्रक एक दान कार्यक्रम से जमा पैसे ला रहा था।
इसमें अजीब क्या है?
कल रात शहर में पाँच और बख्तरबंद ट्रक थे,
जिनमें उससे ज़्यादा पैसा था।
चोर ने केवल वेस्ट साइड चैरिटीज़ वाले ट्रक को ही क्यों चुना?
हमारे चोर ने भी वही जोखिम उठाया, पर कम इनाम के लिए।
शायद इस पर ध्यान नहीं देना चाहिए कि क्या चोरी हुई,
पर इस बात पर कि वह किससे चुराया गया।
जैसे कि गॉथम की रेल सेवा इस महान शहर की नब्ज़ है,
इसमें सवारी करने वाले लोग इसकी जान हैं।
ईस्ट एंड में रहने वाली माँ जो शहर में काम करती है,
देर रात की ड्यूटी करने वाले फ़ैक्टरी के मज़दूर गॉथम के दिल की धड़कन हैं।
जब मैं मेयर बनूँगा, तो पक्का करूँगा
कि ट्रेनें पहले से ज़्यादा साफ़, सस्ती और सुरक्षित हों।
अब जबकि मुझे आप सबका ध्यान मिल गया, अपना कीमती सामान मेरे हवाले कर दें।
नोटों की गड्डी, बटुओं के सिक्के, जेब वाली घड़ी इस झोले में डाल दीजिए।
लो । यह लो और इन लोगों को अकेला छोड़ दो।
नहीं, जनाब।
मैं आपके पद के व्यक्ति से एक चवन्नी भी लेने की नहीं सोच सकता।
पर इसकी पाई-पाई ले लूँगा।
अलविदा, सज्जनो।
क्या हुआ?
मुझे एहसास है कि यह होना मुश्किल है,
पर शायद हमें इस संभावना पर विचार करना चाहिए कि...
वह मेरे भी पसंदीदा लेखक हैं, सर।
तो, यहाँ क्या बचता है?
एक, यह भूत केवल ग़रीबों को निशाना बनाता है।
दो, उसका हुलिया देखकर लगता है कि वह 18वीं सदी का दीवाना है।
और तीन...
मुझे वे जवाब चाहिए जो यहाँ नहीं मिल सकते।
हेरिटेज हिल में स्वागत है, मिस्टर फ़ॉक्स। मैं रसेल क्रैडक हूँ।
प्लीज़, मुझे लुशीयस बुलाइए।
मैदान तो बहुत शानदार हैं।
वह तो है। या कह सकते हैं कि, शानदार हुआ करते थे।
यहाँ आते वक़्त जो कब्रिस्तान दिखा...
परिवार का प्लाट है।
यह संपत्ति तब से परिवार में है जब वे तीर्थयात्री थे।
उम्मीद है कि आप इसे सुरक्षित रख पाएँगे।
-हम उसका कोई न कोई हल निकाल लेंगे। -शुक्रिया।
इस जगह को बेचने में दुख तो बहुत हो रहा है,
पर पता है न, टैक्स अच्छे-अच्छों को बस्ती में रहने पर मजबूर कर दे।
बारिश से बचने अंदर चलिए।
इससे पहले कि हम करारनामे पर
दस्तख़त करें, आपको एक बार पूरी हवेली दिखा देता हूँ
गॉथम लाइब्रेरी
अरे, क्या तुम वह नौजवान ब्रूस वेन हो?
अब नौजवान नहीं रहा।
आपको देखकर ख़ुशी हुई, विल्मा।
मुझे आज भी वे सारी लंबी दोपहर याद हैं, जो तुम यहाँ
अपनी माँ के साथ बिताते थे।
तुम्हें हमेशा योद्धाओं और उनकी खोज के किस्सों में बहुत दिलचस्पी रहती थी।
लगता है ज़्यादा कुछ नहीं बदला।
तुम्हारी कोई मदद कर सकती हूँ?
मैं जानना चाहता हूँ कि यह किसका कुल-चिह्न है,
पर इनमें से किसी भी किताब में नहीं है।
नहीं, होगा भी नहीं। यह क्रैडक खानदान का कुल-चिह्न है।
वे गॉथम के संस्थापक परिवारों में से एक थे,
पर क्रांति के दौरान जेम्स क्रैडक की हरकतों की वजह से
उनका नाम आधिकारिक इतिहास से हटा दिया गया था।
जेम्स "जेंटल्मन जिम" क्रैडक
एक रईस सामंत और कट्टर वफ़ादार था।
पर वह एक जुआरी भी था जिसने अपने परिवार की ज़्यादातर दौलत बर्बाद कर दी
और हेरिटेज हिल पर उनकी रियासत को लगभग लुटा ही दिया था।
बिल ऑफ़ राइट्स
क्योंकि वह कुलीन वर्ग में पैदा हुआ, क्रैडक का मानना था कि धन उसका अधिकार है,
और वह अपने दुर्भाग्य के लिए लोकतंत्र को दोषी ठहराता था।
बहुत दौलत और ओहदा खोने के बाद, वह एक रहज़न बन गया।
जेम्स क्रैडक कोई परोपकारी नहीं था। बल्कि, उसका बिल्कुल उल्टा था।
वह अपनी ख़ातिर ग़रीबों को लूटता था।
जब उसे आख़िरकार पकड़ा गया, तो उसे पुराने शहर में फाँसी पर लटकाया गया।
गॉथम शहर संस्थापक पिता
तुमने बहुत बड़ी मदद की, विल्मा।
शुक्रिया।
कभी यह कहने का मौका नहीं मिला कि जो हुआ मुझे उसका कितना अफ़सोस है।
इसकी दाद देता हूँ।
क्या लुशीयस है? ब्रूस वेन बोल रहा हूँ।
माफ़ कीजिए, मिस्टर वेन, वह नहीं हैं।
मिस्टर फ़ॉक्स एक भूमि अर्जन का सौदा पक्का करने गए हैं।
-हेरिटेज हिल में? -अरे, हाँ, आपको कैसे पता...
बस उनसे कह देना कि मेरा फ़ोन आया था।
हेरिटेज हिल, पेनीवर्थ।
सरपट चलो।
गाड़ी दौड़ाता हूँ, सर।
बस कुछ और दस्तख़त और फिर काम हो जाएगा।
वह कौन हैं?
मेरे दादाजी के परचाचा।
इन्होंने इंग्लैंड के राजा द्वारा दी गई ज़मीन पर यह हवेली बनवाई थी।
पर बाद में, यह कोई अपराधी या गद्दार वगैरह बन गए थे।
इनके कारण सदियों तक खानदान का नाम कलंकित रहा।
मुझे गद्दार बुला रहे हो?
नमकहराम! तुमने हमारे सारे आदर्शों को मिट्टी में मिला दिया।
हेरिटेज हिल क्रैडक खानदान की विरासत है,
और तुम उसे इस नीच कुल को बेचोगे?
ज़बान संभालकर बात कर, कमीने...
बहुत ख़ूब।
तो, पहले तुम मरोगे।
-जेम्स क्रैडक। -तुम मुझे जानते हो?
पता है कौन होने का नाटक कर रहे हो।
तुम दोनों यहाँ से जाओ।
वैसे, मैं सबसे पहले इस घर को तोड़कर गिराऊँगा।
ज़रूर करना!
अच्छे खानदान के आदमी की तरह लड़ रहे हो, तो तुम्हें छोड़ता हूँ।
पर अगर तीसरी बार हमारी राहें टकराईं, तो मैं इतना रहमदिल नहीं होने वाला, सर।
हार्वी, आपने हाल के मतदान देखे?
आपने वाकई वहाँ खड़े रहकर गॉथम की जनता को लुटने दिया?
मिस्टर डेंट...
-सच में, कोई टिप्पणी नहीं? -कुछ तो कहिए!
गोर्मन को निकालना होगा।
यह पानी 42 डिग्री से ऊपर नहीं हो सकता, वरना नर्व डैमेज हो जाएगा।
छिले हुए घुटनों से लेकर गोली लगने तक
मैंने आपकी हर चोट का इलाज किया है, मास्टर ब्रूस।
जानता हूँ क्या कर रहा हूँ।
तर्क के लिए, मान लेते हैं कि हमारा जेंटल्मन गोस्ट वही है।
एक भूत।
अगर यह सच है, तो मैं उसे कैसे रोकूँ?
मेरे ख़्याल से गॉथम में कोई है जो शायद इस सवाल का जवाब दे पाए।
लिंटन्स बुक्स
हमारी दुकान बंद है, पर लगता नहीं कि तुम्हें परवाह होगी।
अगर लिंटन मिडनाइट हो, तो मदद चाहिए। मैं खोज रहा हूँ...
द जेंटल्मन गोस्ट को, जो जेम्स क्रैडक कहलाता था।
और तुम्हें भूत को पकड़ना नहीं आता।
आज से पहले, मुझे उनके वजूद पर विश्वास नहीं था।
ऐसे इंसान की कद्र करता हूँ जो नई चीज़ों को समझने की कोशिश करता है।
एक भूत पैसे क्यों चुराएगा? उसे क्या ज़रूरत होगी?
हर आत्मा अलग होती है,
पर वे सभी अपने पूर्व स्वरूप की छाया होती हैं।
कुछ उस जगह से बंधे होते हैं जहाँ वे रहते थे या मरे।
दूसरे मौत के बाद भी वही दोहराते हैं जो ज़िंदगी में किया था।
तुम्हें क्रैडक से छुटकारा पाना है?
इस किताब में इस लोक से परलोक के सफ़र की विधि है।
तुम्हें दो चीज़ें चाहिए होंगी। हेरिटेज हिल का असली बैनामा।
क्रैडक का मानना है कि उसका अब भी गॉथम पर दावा है,
तो तुम्हें उस दावे को जलाना होगा।
और दूसरी चीज़?
एक कुलीन पुरुष का ख़ून।
पुराने भूत, पुराना जादू।
वह जो चाहता है वह चाहता है, और इस वाले को ख़ून चाहिए।
यह भूत, यह वापस लड़ेगा।
भले ही तुम्हें लगे कि इसे संभाल लोगे,
यह तुम्हारी वह कमज़ोरी पकड़ेगा जिससे शायद तुम अनजान थे।
एहसान के बदले एहसान।
वह दिया जो तुम्हें चाहिए।
बदले में, काम ख़त्म हो जाने पर तुम इसे मुझे वापस करना।
यह किसलिए है?
तुम्हें पता चल जाएगा।
गॉथम लाइब्रेरी
यह ऐतिहासिक अभिलेखों में था, जैसा मुझे शक था।
भूमि विलेख
यह देखकर अच्छा लगा कि आपके बारहवें जन्मदिन पर दिए लॉक पिक
काम आ रहे हैं।
कोई 400 साल पुराना बैनामा याद नहीं करेगा।
पर यह ढूँढ़ना आसान था।
मैं गॉथम शहर में एक कुलीन पुरुष कहाँ से ढूँढ़ूँ?
असल में, सर, पेनीवर्थ वंश का ड्यूक ऑफ डेवनशर से संबंध था।
तुमने कभी नहीं बताया।
सच कहूँ, सर, तो आपने कभी पूछा भी नहीं।
यह रस्म ख़तरनाक हो सकती है।
मास्टर ब्रूस, आपको अब तक पता हो जाना चाहिए कि मैं आसानी से डरता नहीं हूँ।
"पहली और आख़िरी धार के साथ, हम इस लोक से तुम्हारा संबंध मिटाते हैं।
"पहली और आखिरी साँस के साथ, हम तुम्हें तुम्हारे रास्ते भेजते हैं।
"पहले और आखिरी घाव के साथ, हम तुम्हारे प्रस्थान का ख़ून से अभिषेक करते हैं।"
हम तुम्हारे प्रस्थान का ख़ून से अभिषेक करते हैं।
नहीं!
तुम आज का गॉथम देखकर तिलमिला रहे होगे, क्रैडक।
यह घटिया शहर!
एक समय था जब निचला वर्ग अपनी औकात जानता था।
वह एक बेहतर समय था।
तुम्हारा मतलब, जब कुछ लोग बहुसंख्यक पर शासन करते थे।
तुम यह कितनी नफ़रत से कह रहे हो।
यह मत कहना। "सभी मनुष्य समान हैं," समझे?
कोरी बकवास है।
अलविदा, क्रैडक। वापस नर्क में जाओ।
नहीं!
चलो, भगवान का शुक्र है।
इतने करीब, आवारागर्द। और फिर भी, इतने दूर।
यह बुढ़ऊ मुझसे लड़ने की कोशिश कर रहा है, ताकि इसके राज़ महफ़ूज़ रह सकें।
ख़ासकर एक बेशकीमती राज़ जो यह ऐसे बचाने की कोशिश कर रहा है
जैसे तूफ़ान में दिए की लौ।
शायद वह कोई ऐसी बात है जो यह तुमसे छुपाना चाहता है।
क्या तुम यह जानने के लिए बेचैन नहीं हो रहे?
प्लीज़...
मुझे मार डालिए,
इससे पहले यह मेरे हाथों आपकी जान ले।
नहीं। कभी नहीं।
तुम्हें वही करना चाहिए था जो उस बूढ़े ने कहा था।
अब बहुत देर हो गई!
नहीं।
मास्टर ब्रूस।
बेवकूफ़। तुम क्या सोच रहे थे? अगर तुम्हें...
मैं यह काम तुम्हारे बिना नहीं कर सकता।
हाँ, मास्टर ब्रूस। मैं जानता हूँ।
मुझे बहुत अच्छे से नहाना है, सर।
यहीं रहना।
एहसान के बदले एहसान।
तुम्हारा स्वागत है।
अरे, हैलो, जिम। बहुत अरसा हो गया।
हे भगवान! नहीं! तुम मुझे इस आदमी के साथ छोड़कर नहीं जा सकते!
मैं भीख माँगता हूँ। मैं कुछ भी करूँगा! पर मुझे छोड़कर मत जाओ। प्लीज़!
तुम इसके साथ क्या करोगे?
तुम शायद यह जानना नहीं चाहोगे।
नहीं, शायद नहीं जानना चाहूँगा।
तुम्हारे साथ काम करके अच्छा लगा।
मिस्टर डेंट, ट्रेन की घटना के बाद,
आप चुनाव में जेसप से 15 अंक पीछे हैं।
और आपके सबसे बड़े दानकर्ता अपने वादों से मुकर गए हैं।
युद्ध कोष खाली है।
सत्यानाश!
उसे छोड़ो! दफ़ा हो जाओ। मुझे सोचने का वक़्त चाहिए।
बेशक, मिस्टर डेंट।
थॉर्न, डेंट बोल रहा हूँ।
चलो बात करते हैं।
संवाद अनुवादक श्रुति शुक्ला
रचनात्मक पर्यवेक्षक सुहास चव्हाण